I. BÁZISREPÜLŐTÉR  KUPA
amatőr autóverseny
az MH Pápa Bázisrepülőtéren a "Bázisnap" keretében
a pápai CSÁSZÁR GUMIJAVÍTÓ és 
a BORSOSGYŐRI STRANDI HORGÁSZTÓ
főtámogatásával

VERSENYKIÍRÁS

Helyszín:MH Pápa Bázisrepülőtér (Pápa > Vaszari út). Belépés versenyzőnek és szervizének a 2. számú bejáraton (tábla jelzése alapján).

Időpont: 2005. július 02. (előnevezés 2005. június 27-ig) helyszíni nevezés 8:00-9:30, pályabejárás (kizárólag gyalogosan) 10:30-11:00, rajt 11:00, verseny vége 18:00, díjkiosztó 18:15, távozás 18:30-ig.

Rendező: Pápai Autósport Egyesület.

Verseny típusa:amatőr meghívásos minirally, drift jellegű körpályán, 2-3, vagy több futamban.

Pálya:kb. 1000 m nyomvonalú, kiváló minőségű összefüggő beton felület. A pálya kialakításában az egyszerű nyomvonal, a könnyen autózhatóság, technikás kanyarvételek dominálnak. 

Nevezés: nevezés 4000.- Ft, előnevezési határidő 2005. június 27. (hétfő) 20:00 /a nagy érdeklődésre, és a létszámkorlátozásra való tekintettel ajánlott/. Előnevezés leadható postai úton a NEVEZÉSI LAP kitöltésével, és a nevezési díj rózsaszín postautalványon történő feladásával. (Cím: Szalai Attila, 8500 Pápa, Szladik János u. 8.)
Helyszíni nevezés 4000.- Ft. Az előnevezések függvényében a verseny napján reggel 8:00-tól 9:30-ig az MH Pápa Bázisrepülőtér 2. számú (teherforgalmi) bejáratánál.
Célunk a versenyzési lehetőség kihasználása, ezért a maximális nevezési létszám 50 fő.

Nevezési feltételek: a versenyre nevezhet minden 18. életévét betöltött, legalább egy éves érvényes, minimum „B” kategóriás vezetői engedéllyel rendelkező  magyar állampolgár. 14 és18 év közötti személy kizárólag személyes szülői jelenléttel, navigálásával annak teljes körű felelősségvállalásával és engedélyével nevezhet. A versenyre bármilyen saját tulajdonú, illetve bérelt, zárt utasterű személyautó nevezhető, származását azonban hiteles okiratokkal igazolnia kell.
A csak az a gépjármű indulhat a versenyen, mely a gépátvételen megfelelt. A gépátvételen vizsgáljuk az ülések, biztonsági övek rögzítését, a fékek és kormánymű állapotát, illetve a tömítéseket. Ellenőrizzük a kötelező tartozékokat (bukósisak, szemeteszsák), szerelőponyva ajánlott. A verseny során minden gépjárműben lévő tartozéknak és eszköznek fixen rögzítettnek kell lennie. A versenyző a verseny során a jobb első ülésben 18. életévét betöltött utast vihet magával. Biztonsági öv és bukósisak neki is kötelező.
Egy autóval több versenyző is nevezhet.

Értékelés: minden pályán töltött másodperc 1 pont, minden bójadöntés 5 pont. A futamok alatt szerzett pontok összesített száma adja az értékelést. Pályatévesztés, pályaelhagyás érvénytelen futamot; sportszerűtlen magatartás, versenybírói utasítás figyelmen kívül hagyása kizárást jelent.

Időmérés: számítógépes, infrakapus időmérés, ellene óvás nincs! Folyamatos rajtolás, 2 vagy 3 perces csúsztatással.

Óvás: óvási díj 30.000.-Ft, határideje az utolsó futam utolsó résztvevőjének célba érkezése.

Díjazás: Kategóriánként az első három helyezett versenyző kupa-díjazásban részesül.

Kategóriák:
N csoport: (utcai autó kategória) N1: 0-1100 ccm, N2: 1101-1500 ccm, N3: 1501 ccm felett.
H csoport (épített autó kategória) H1: 0-1100 ccm, H2: 1101-1500 ccm, H3: 1501 ccm felett.
Utcai autónak (N csoport) minősül az a gépjármű, melynek műszaki paraméterei a gyártó által kereskedelembe bocsájtottól nem térnek el. Engedélyezett a kipufogócső átmérőjének változtatása, az üzemanyag-befecskendezés mennyiségének növelése, illetve a kerekek módosítása, de ez az utóbbi esetben nem kerülhet a karosszéria vonalán kívülre. Súlycsökkentés csak a kötelező tartozékok, illetve hátsó üléssor eltávolításával lehetséges.
Épített autónak (H csoport) minősül minden erre a versenyre nevezett bukócsővel, illetve bukóketreccel felszerelt gépjármű, illetve a fenti felsorolásban nem szereplő átalakítások (pl.: autó  hajtásrendszerének megváltoztatása, motor vezérlésének megváltoztatása, gépjármű karosszériájának súlycsökkentése, stb...)
Külső teljesítménynövelővel (kompresszor, turbó) szerelt gépjárművet automatikusan egy kategóriával feljebb sorolunk mindkét csoportban.

Egyedi követelmények: az esemény helyszínéből adódóan nem megszokott szabályok szigorú betartása is kötelező. Az MH Pápa Bázisrepülőtér területére kizárólag magyar állampolgár léphet be, és kizárólag személyi igazolványával igazolhatja magát. A nevezés és gépátvétel után a versenyrendezők által várakozásra kijelölt hely elhagyása tilos a nevezési határidő végéig, kivéve a bázis területén kívülre történő távozás. A nevezési határidő végén a teljes mezőnyt honvédségi felvezetőautó kíséri a verseny helyszínére, illetve a depóba. Az egész napos esemény hivatalos megnyitója a pályától kb. 300 m-re, a létesítmény új hangárjában lesz. Az megnyitó ünnepségen illő megjelenni 10:00 és 10:30 között. Az ünnepség alatt tilos a gépjárműveket elindítani, egyéb szervíztevékenység végezhető. A depó és versenypálya környékét a rendezvény ideje alatt csak a megnyitó helyszínét felkeresve lehet elhagyni, kizárólag gyalogosan. Ott párhuzamosan kulturális és egyéb jellegű műsorok lesznek a nap folyamán. Szociális helységek és büfé szintén ott találhatók. Az MH Pápa Bázisrepülőtér nyílt napjának eseményeinek helyszínét elhagyni, egyéb objektumait felkeresni tilos. Amennyiben a verseny vége előtt a versenyző el akarja hagyni a bázist, azt a felvezetőautó a kapuig kíséri.

Kitételek: A versenyző kizárólag saját felelőségére nevezhet a versenyre. A rendezőség, illetve a MH Pápa Bázisrepülőtér semminemű erkölcsi és anyagi felelősséget nem vállal a versenyzőt, illetve gépjárművét, egyéb eszközeit ért sérülésekért, balesetekért.
A versenyző által bármely MH Pápa Bázisrepülőtér területén, illetve annak tulajdonában lévő ingatlanokban és eszközökben okozott sérülésekért felelősségre vonható.

Elérhetőség: 				cím: 8500 Pápa, Szladik János u. 8. 
					tel.: 06-30/9567-375

2005. június 15.							Szalai Attila
									   SE elnök